ประกาศคณะกรรมการควบคุมการขนส่งทางบกกลางประกาศคณะกรรมการควบคุมการขนส่งทางบกกลางเรื่องระเบียบคณะกรรมการควบคุมการขนส่งทางบกกลางว่าด้วยการบริหารและการใช้สถานีขนส่งสัตว์และหรือสิ่งของพ.ศ. ๒๕๔๒[๑] เพื่อให้การบริหารและการใช้สถานีขนส่งสัตว์และหรือสิ่งของเป็นไปด้วยความเรียบร้อยและเหมาะสมอาศัยอำนาจตามความในมาตรา ๑๙ (๘) แห่งพระราชบัญญัติการขนส่งทางบก พ.ศ. ๒๕๒๒และมติคณะกรรมการควบคุมการขนส่งทางบกกลาง ในการประชุมครั้งที่ ๑๐/๒๕๔๒ เมื่อวันที่๒๕ พฤษภาคม ๒๕๔๒ จึงให้กำหนดระเบียบไว้ดังนี้ข้อ ๑ระเบียบนี้เรียกว่า ระเบียบคณะกรรมการควบคุมการขนส่งทางบกกลางว่าด้วยการบริหารและการใช้สถานีขนส่งสัตว์และหรือสิ่งของพ.ศ. ๒๕๔๒ข้อ ๒ระเบียบนี้ให้ใช้บังคับตั้งแต่วันที่ ๒๕ พฤษภาคม พ.ศ. ๒๕๔๒ เป็นต้นไปข้อ ๓บรรดาระเบียบข้อบังคับหรือคำสั่งอื่นใดในส่วนที่มีไว้แล้วในระเบียบนี้หรือขัดแย้งกับระเบียบนี้ให้ใช้ระเบียบนี้แทนข้อ ๔ในระเบียบนี้สถานีขนส่ง หมายถึงสถานีขนส่งสัตว์และหรือสิ่งของที่กรมการขนส่งทางบก จัดให้มีหรือจัดตั้งขึ้นตามพระราชบัญญัติการขนส่งทางบกพ.ศ. ๒๕๒๒ค่าบริการสถานีขนส่ง หมายถึงค่าบริการสถานีขนส่งสัตว์และหรือสิ่งของตามที่กำหนดไว้ในระเบียบกระทรวงคมนาคมว่าด้วยการรับจ่ายค่าบริการสถานีขนส่งสัตว์หรือสิ่งของกรมการขนส่งทางบก พ.ศ. ๒๕๔๑ผู้ใช้บริการ หมายถึง ผู้เช่า ผู้เช่าช่วงหรือคู่สัญญาอื่นกับกรมการขนส่งทางบก เกี่ยวกับคลังสินค้าอาคารชานชาลาขนถ่ายสินค้า อาคารสำนักงานกลาง อาคารที่พักและโรงอาหาร หรือสิ่งอำนวยความสะดวกอื่นใดภายในสถานีขนส่งและให้หมายความรวมถึงพนักงาน ลูกจ้างของบุคคลนั้นตลอดจนผู้ที่เข้ามาภายในสถานีขนส่งด้วยนายสถานี หมายถึง ข้าราชการสังกัดกรมการขนส่งทางบกซึ่งอธิบดีแต่งตั้งให้ทำหน้าที่เป็นนายสถานีขนส่งสัตว์และหรือสิ่งของ และให้หมายความรวมถึงข้าราชการที่รักษาราชการแทนหรือปฏิบัติราชการแทนด้วยอธิบดี หมายถึง อธิบดีกรมการขนส่งทางบกข้อ ๕สถานีขนส่งให้เปิดบริการทุกวันและตลอดเวลา โดยไม่เว้นวันหยุดราชการ ทั้งนี้เว้นแต่อธิบดีจะมีคำสั่งให้หยุดบริการหรือมีเหตุจำเป็นอื่นใดอันสมควรข้อ ๖ การเก็บค่าบริการสถานีขนส่งและสิ่งอำนวยความสะดวกอื่นใดภายในสถานีขนส่งให้เป็นไปตามหลักเกณฑ์และวิธีการที่อธิบดีประกาศกำหนดค่าบริการสถานีขนส่งเมื่อชำระแล้วจะเรียกคืนไม่ได้เว้นแต่จะมีข้อกำหนดหรือข้อตกลงไว้เป็นอย่างอื่นข้อ ๗ อธิบดีหรือผู้ซึ่งอธิบดีมอบหมาย หรือนายสถานีมีอำนาจห้ามมิให้ยานพาหนะที่มีขนาดความกว้าง ยาว สูงหรือมีน้ำหนักเกินกว่าเกณฑ์ที่ทางราชการกำหนด หรืออาจก่อให้เกิดอันตรายหรือไม่เหมาะสมแก่การใช้สถานีขนส่งเข้ามาในบริเวณสถานีขนส่งและมีอำนาจสั่งให้ออกจากบริเวณสถานีขนส่งได้ข้อ ๘นายสถานีมีอำนาจหน้าที่ในการควบคุม กำกับดูแลและบริหารสถานีขนส่งให้เป็นไปด้วยความเรียบร้อยและมีประสิทธิภาพสูงสุดข้อ ๙ในขณะอยู่ภายในบริเวณสถานีขนส่งผู้ใช้บริการมีหน้าที่รักษาความสงบเรียบร้อยและความปลอดภัยในการใช้บริการสถานีขนส่งตลอดเวลาข้อ ๑๐ผู้ใช้บริการมีหน้าที่ต้องปฏิบัติตามกฎหมาย ประกาศและคำสั่งต่าง ๆที่อธิบดีประกาศกำหนด และระเบียบนี้ตลอดจนมีหน้าที่ควบคุมและดูแลให้พนักงานหรือลูกจ้างของตนซึ่งอยู่ภายในสถานีขนส่งปฏิบัติตามกฎหมาย ประกาศ และคำสั่งต่าง ๆ ที่อธิบดีประกาศกำหนด และระเบียบนี้ด้วยในกรณีที่ฝ่าฝืนหรือไม่ปฏิบัติตามความในวรรคแรก ให้อธิบดีหรือผู้ซึ่งอธิบดีมอบหมาย หรือนายสถานีมีอำนาจปฏิเสธไม่ให้บุคคลดังกล่าวเข้าใช้สถานีขนส่ง หรือให้ออกไปจากสถานีขนส่งได้ในกรณีที่ฝ่าฝืนหรือไม่ปฏิบัติตามความในวรรคแรกเป็นการฝ่าฝืนหรือไม่ปฏิบัติตามกฎหมาย ให้อธิบดี หรือผู้ซึ่งอธิบดีมอบหมายหรือนายสถานี ดำเนินการร้องทุกข์หรือกล่าวโทษตามขั้นตอนของกฎหมายต่อไปข้อ ๑๑ในกรณีที่มีข้อสงสัยหรือข้อโต้แย้งตามระเบียบนี้ให้อธิบดีเป็นผู้วินิจฉัยชี้ขาด และให้ถือเป็นที่สุดข้อ ๑๒ให้อธิบดีเป็นผู้รักษาการตามระเบียบนี้ประกาศ ณ วันที่ ๒๕ มิถุนายน พ.ศ. ๒๕๔๒มหิดล จันทรางกูรปลัดกระทรวงคมนาคมประธานกรรมการควบคุมการขนส่งทางบกกลางภคินี/แก้ไข๑๓ พฤษภาคม ๒๕๔๕โชติกานต์/ปรับปรุง๒๓ มีนาคม ๒๕๕๘[๑] ราชกิจจานุเบกษาเล่ม ๑๑๖/ตอนที่ ๖๐ ง/หน้า ๑๐๗/๒๙ กรกฎาคม ๒๕๔๒